Hans Chr. Østvold

Hans Christian Ingemann Østvold (1919–1993) var en norsk skolemann og arbeiderpartipolitiker. Han var fra 1971 til 1972 statssekretær i Kirke- og undervisningsdepartementet.Kunnskapsdepartementet. Statssekretærer 1947-, regjeringen.no.

Østvold arbeidet på kontor, reiste til sjøs, var bankansatt og lærer, før han i 1947 ble cand.philol. Samme år ble han skolebestyrer ved Telemark landsgymnas. I 1954 ble han rektor ved Leknes statsrealskole, før han i 1958 dro til Oslo for å bli inspektør ved Forsøksrådet for skoleverket. I 1962 ble han skoledirektør i Telemark. Fra 1970 til 1971 var han skolerådgiver i Tanzania.Bjørn Steenstrup: Hvem er Hvem? 1973, Oslo: Aschehoug, 1973, s. 611.

Østvold var politisk aktiv i Arbeiderpartiet. Han ble 19. april 1971 utnevnt til statssekretær for statsråd Bjartmar Gjerde i Trygve Brattelis første regjering. Fra 1976 til 1983 satt han i fylkestinget i Telemark. Han var også bystyrerepresentant i Skien. Fra 1982 til 1985 var han styreformann i Riksteatret.Aftenposten, morgenutgaven 26. september 1989, s, 14. 

 Referanser 

 Eksterne lenker 


Kategori:Norske skoleledere
Kategori:Statssekretærer fra Ap
Kategori:Lokalpolitikere i Skien
Kategori:Ap-politikere i Telemark
Kategori:Personer fra Gamvik kommune